钦定古今图书集成/理学汇编/文学典/第113卷 > 杨师心
## 钦定古今图书集成/理学汇编/文学典/第113卷 > 杨师心

按《四川总志》：“师心，字观吾，华阳人，举人。再上春官不
第，遂隐居不出，日以歌吟自娱。先里中文家惧古文
调妨举子业，禁不语。师心独力排首振之，结社引后
进，日往来浣花，举尊扣舷，泚云载月，俯仰极欢。久之，
藩臬使咸高其义，相与折节倾盖，飞觞属和。万历丙
午，华阳尹金城王道成列其事上当道，孔直指为疏于朝。比于梁山来征君知德，上下尚书博议，会师心
以疾卒，议遂寝。故时人得称“师心、征君”云。